Diari Oficial de la Generalitat Valenciana


Sumari del DOGV 4339, del 19-09-2002 (2002/9683)

RESOLUCIÓ de 4 de juliol de 2002, del conseller d'Obres Públiques, Urbanisme i Transports, per la qual s'aprova definitivament l'homologació i pla parcial d'ampliació del sector ADU-16 Blue Lagoon del municipi de San Miguel de Salinas (Alacant).
-----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4339

Data del DOGV
:   19-09-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/9683


Data del document
:   04-09-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * San Miguel de Salinas
    * pla d'urbanisme

RESOLUCIÓ de 4 de juliol de 2002, del conseller d'Obres Públiques, Urbanisme i Transports, per la qual s'aprova definitivament l'homologació i pla parcial d'ampliació del sector ADU-16 Blue Lagoon del municipi de San Miguel de Salinas (Alacant). [2002/M9683]
  
Vist l'expedient remés per l'Ajuntament de San Miguel de Salinas (Alacant) referit al projecte d'homologació i pla parcial d'ampliació del sector ADU-16 UE-C-C Blue Lagoon, i de conformitat amb els següents:
  
Antecedents de fet
  
1. El projecte es va sotmetre a informació pública per acord plenari de l'Ajuntament de San Miguel de Salinas, el 29 d'octubre de 1998, i es va publicar l'anunci en el Diari Oficial de la Generalitat Valenciana números 3.386 i 3.394, de 3 i 16 de desembre de 1998, respectivament i en el diari Información d'Alacant de 19 de novembre del mateix any. No es van presentar al·legacions a l'expedient dins del termini legalment establit i, el va aprovar provisionalment el Ple de l'Ajuntament de San Miguel de Salinas, el dia 28 de gener de 1999.
  
2. El document consta d'estudi d'impacte ambiental, homologació sectorial i pla parcial modificatiu.
  
L'homologació està integrada per memòria informativa i justificativa, plànols de situació, informació i modificació; la modificació del pla parcial consta de memòria informativa i justificativa, plànols d'informació i d'ordenació.
  
3. El municipi de San Miguel de Salinas té Normes Subsidiàries definitivament aprovades per la Comissió Territorial d'Urbanisme el dia 27 d'abril de 1988.
  
El pla parcial Blue Lagoon es va aprovar definitivament el 5 d'octubre de 1989.
  
4. Consten en l'expedient els següents informes i dictàmens:
  
1r. La Direcció General de Planificació i Gestió del Medi de la Conselleria de Medi Ambient, el dia 14 d'abril de 2000, va dictar declaració d'impacte ambiental favorable condicionada al compliment dels dos següents condicionants:
  
«Se supedita l'execució del citat projecte al compliment dels següents condicionants, en un termini no superior a 2 mesos des de la notificació de la present resolució:
  
1) S'aportarà certificat de l'entitat gestora de l'estació depuradora d'aigües residuals del sistema integral de la zona costera d'Orihuela sobre la inclusió, entre els nuclis connectats a esta, de la urbanització Blue Lagoon.
  
2) Si no estiguera previst l'evacuació i tractament de l'estació depuradora de la zona costera d'Orihuela, s'hauran d'aportar les dades de les dimensions, línies de tractament i rendiments de les dos estacions depuradores que actualment tracten les aigües residuals a fi de determinar la suficiència del sistema de tractament.»
  
L'Ajuntament va informar que la seua adequació i solució definitiva estan definides en l'àmbit del projecte d'infraestructura per al sanejament integral de la costa d'Orihuela que englobarà així mateix les urbanitzacions situades en San Miquel de Salinas, que confronten amb Orihuela en la zona esmentada.
  
L'Entitat de Sanejament d'Aigües Residuals va acceptar les aigües residuals de la UE C, i és una condició per al desenvolupament de la UE C l'execució i finançament de les connexions als col·lectors generals per part de l'urbanitzador, condició que ha de constar en la fitxa de gestió de la UE C en l'apartat E, i s'han de resumir en eixe apartat de forma que queden integrades en el document tècnic estes.
  
2n. L'Ajuntament d'Orihuela comunica acord de la Comissió de Govern en què indica que no veu inconvenient a l'actuació.
  
3r. La Conselleria de Cultura i Educació i la Conselleria de Sanitat, sol·licitats per l'Ajuntament de San Miguel de Salinas, sense que fins ara hagen emés informe respecte d'això.
  
5. Amb data 31 d'octubre de 2001, la Comissió Territorial d'Urbanisme d'Alacant va informar favorablement sobre la modificació del pla parcial Blue Lagoon amb homologació per ampliació de la UE C, i supeditar-ne la remissió al conseller fins que s'esmenaren les observacions efectuades en les consideracions tecnicojurídiques segona i tercera de l'esmentat acord.
  
Amb data 10 de maig de 2002, els servicis tècnics dels servicis territorials d'Alacant van examinar la documentació aportada per l'Ajuntament de San Miguel de Salinas el dia 1 de març de 2002, i van considerar esmenades les deficiències assenyalades en l'Acord de la Comissió Territorial d'Urbanisme d'Alacant, de 31 d'octubre de 2001, i van trametre al conseller l'expedient per a la seua aprovació definitiva.
  
6. Amb data 1 de juliol de 2002, el conseller d'Obres Públiques, Urbanisme i Transports emet informe favorable, de conformitat amb el que establix l'article 55.6 de la LRAU.
  
Fonaments de dret
  
1. Respecte al procediment seguit per l'Ajuntament de San Miquel de Salinas està d'acord amb el que establixen la disposició transitòria primera, apartat 2 i els articles 46, 52 i 54, apartat 2 de la LRAU i amb el que indica el punt III de la Instrucció de Planejament 1/96, de 23 de gener, sobre l'homologació dels plans d'urbanisme a la LRAU.
  
2. Quant a la documentació aportada està completa i s'ajusta al que disposa l'article 27 de la LRAU i de l'apartat II.9 de la Instrucció de Planejament 1/96, de 23 de gener, sobre l'homologació dels plans d'urbanisme a la LRAU.
  
3. Quant al fons de l'assumpte, la present homologació pretén incloure en el sector ADU-16 de sòl urbanitzable la unitat d'execució C, definida sobre una àrea de 21.662 m² de sòl classificat com a sòl no urbanitzable que confronta amb el dit sector i contínua la urbanització en les mateixes condicions de consolidació i urbanització, pel fet que el promotor no va respectar els límits del sector. L'àmbit del sector s'amplia exclusivament a l'àrea edificada i urbanitzada.
  
La UE C és un apèndix del citat sector i amplia la superfície del pla parcial Blue Lagoon, que passa de 540.000 m² a 561.662 m², amb el qual limita pel nord, sud i oest, el límit est és la depressió o tàlveg natural d'arreplegada d'aigües de pluja.
  
Els paràmetres d'edificabilitat proposats per a l'ampliació són els del pla parcial (edificabilitat = 0,30 m²t/m²s, ocupació màxima 40%; plantes PB+1 i 7 metres, densitat de 30 habitatges/ha. El nombre d'habitatges prevists en el pla parcial és de 1.447, sense arribar al màxim de 1620; els prevists en l'ampliació de la UE C són 65.
  
L'ordenació de l'àmbit de la UE C establix les següents zones:
  
- Zona residencial consolidada, en la qual es manté la regulació establida en l'article 2.1.8.2 zona residencial de les ordenances del pla parcial, amb tipologia d'habitatge aïllat i habitatge en filera i amb una edificabilitat neta de 0'40 m²/m².
  
- Zona residencial habitatge aïllat, amb tipologia d'habitatge unifamiliar aïllat i/o aparellat i amb una edificabilitat neta de 0'40 m²/m².
  
- Zona residencial habitatge aïllat en filera i/o agrupat, amb tipologia d'habitatge aïllat en filera i/o agrupat i amb una edificabilitat neta de 0'8293 m²/m².
  
- Zona comercial, amb la tipologia d'edificació oberta i coeficient d'edificabilitat de 0'40 m²/m².
  
La dimensió de parcel·la mínima és de 400 m² per a habitatge aïllat i/o aparellat, de 1.200 m² per a habitatges en filera i de 1.600 m² per a habitatges agrupats.
  
Els paràmetres del sector segons el pla parcial vigent i segons la proposta són:
  
Els 224,80 m² es resten dels 6.498,60 m² de sostre màxim residencial, és a dir, els 6.498,60 és el sostre lucratiu total del la UE-2C.
  
La present actuació possibilita la «legalització dels habitatges existents» de l'orde de 21 a 27 construccions, sobre les quals en el seu dia es va obrir expedient sancionador, per la qual cosa de conformitat amb l'article 55.6 de la LRAU, consta en l'expedient informe previ del conseller d'Obres Públiques, Urbanisme i Transports.
  
Es preveuen com a mesures compensatòries, a fi de donar compliment al que disposa l'article 55.5 LRAU, en 828,75 m² de zona verda. Els estàndards mínims de dotacions públiques exigibles es calculen d'acord amb l'article 22 de la Llei Reguladora de l'Activitat Urbanística, 35 m² de sòl dotacional per cada 100 m² de sostre, resultant 2.274 m², que es preveuen tots de zona verda i és superior al 10% de la superfície de l'àrea. Estes dos quantitats sumen
  
3.103,26, però la proposta qualifica 3.352 m² de zona verda, superfície major de la mínima exigida, i que desglossa en dos àrees de 550m² i 2.802 m².
  
La proposta justifica la reserva de tot el sòl dotacional com a zona verda: en l'escassa superfície afectada per la modificació que suposa un increment de població xicotet, en el caràcter de segona residència de gran part dels habitatges, en la reserva escolar de 17.894 m² feta en el pla parcial Blue Lagoon i de 5.920 m² en el sector confrontant, cedides ja a l'Ajuntament i sobre les quals no s'ha implantat el dit ús. Així mateix, cal considerar que l'expedient es va començar a tramitar amb anterioritat a l'entrada en vigor del Reglament de la LRAU i, per tant, no li és aplicable.
  
El sector Blue Lagoon està prou consolidat i la unitat d'execució només suposa una xicoteta ampliació d'este; segons s'indica en el document el primer disposa d'infraestructura viària, aigua potable i xàrcia de sanejament; d'acord amb el certificat de l'Ajuntament la qualitat i capacitat dels servicis i infraestructures no és del tot adequada. L'homologació indica que hi ha al costat del sector, en el terme confrontant d'Orihuela, dos depuradores que han sigut cedides a eixe Ajuntament i són les que donen servici actualment al sector, així mateix amb l'última documentació es remeten certificats relatius a la garantia de subministrament d'aigua potable i de connexió amb les depuradores.
  
L'Ajuntament ha aportat certificat en què indica que als habitatges se'ls va obrir expedient d'infracció en 1989, que l'any 1990 es va imposar sanció econòmica al promotor i que atés el termini transcorregut les infraccions urbanístiques han prescrit.
  
L'ordenació modifica les previsions de les normes subsidiàries vigents mitjançant l'homologació proposada per al sector i el pla parcial complix les previsions plantejades en l'homologació. Les determinacions contingudes en l'homologació es consideren correctes d'acord amb el que disposa l'article 40 de la LRAU.
  
4. El conseller d'Obres Públiques, Urbanisme i Transports és competent per a l'aprovació definitiva del present expedient, en virtut del que disposa l'article 39 de la LRAU en relació amb l'article 6.D del Reglament dels Òrgans Urbanístics de la Generalitat Valenciana, aprovat pel Decret 77/1996, de 16 d'abril, del Govern Valencià.
  
Vists els preceptes legals citats i la resta de general i pertinent aplicació, i de conformitat amb l'acord de la Comissió Territorial d'Urbanisme d'Alacant, resolc:
  
Aprovar definitivament l'homologació i pla parcial d'ampliació del sector ADU-16 Blue Lagoon del municipi de San Miguel de Salinas (Alacant).
  
Contra la present resolució, que posa fi a la via administrativa, es podrà interposar recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des del sendemà de la notificació o publicació d'esta, de conformitat amb el que preveu l'article 10 i 46 de la Llei Reguladora de la Jurisdicció Contenciosa Administratiu, de 13 de juliol de 1998. Tot això, sense perjuí que puga interposar qualsevol altre recurs que estime oportú.